
Түркістан облысы сәулет және қала құрылысы басқармасы

сәулеттік жобаларды дайындау мен мемлекеттік қызметтерді көрсету 
бөлімі жетекші маманының
1. Жалпы ережелер

1.1. Түркістан облысы  сәулет және қала құрылысы басқармасының (бұдан әрі-Басқарма) жетекші маман (бұдан әрі - Жетекші маман) «Қазақстан Республикасының Мемлекеттік қызметі туралы» Заңына сәйкес лауазымына тағайындалады және босатылады. 

1.2. Жетекші маман өзінің қызметі мен өкілеттіліктерін нақты лауазымның мамандануына сәйкес салалардағы қатынастарды реттейтін Қазақстан Республикасының нормативтік құқықтық актілері, Қазақстан Республикасының Еңбек кодексі, «Сыбайлас жемқорлыққа қарсы іс-қимыл туралы» Қазақстан Республикасының Заңы, Қазақстан Республикасының «Қазақстан Республикасындағы сәулет, қала құрылысы және құрылыс қызметі туралы» Заңы, «Қазақстан - 2050» Стратегиясы: қалыптасқан мемлекеттің жаңа саяси бағыты стратегиясы, Түркістан облысы әкімдігінің қаулылары, Түркістан облысы әкімінің шешімдері, өкімдері, Басқарма туралы ереже, Басқарманың бұйрықтары, ішкі еңбек тәртібі ережелерін және осы лауазымдық нұсқаулық негізінде жүзеге асырады.

1.3. Жетекші маман – басқарма басшысы және бөлім басшысынан жұмыс бабында тапсырма, бұйрықтар алады және бағынады.
1.4. Жетекші маман уақытша болмаған кезеңде (еңбек демалысы, іссапар, еңбекке уақытша жарамсыздығы және басқа да негіздері) оның өкілеттіктерін Қазақстан Республикасының қолданыстағы заңнамасына сәкес, осы бөлімнің бас маманның бірі уақытша атқарады.
2. Сәулеттік жобаларды дайындау мен мемлекеттік қызметтерді көрсету бөлімі жетекші маманының құқықтары  

2.1. Өзіне жүктелген міндеттерді орындау кезінде жетекші маман:
1) Аталмыш лауазымдық нұсқаулықтар қарастырылған міндеттерге байланысты жұмыстарды жетілдіру жөнінде ұсыныстар енгізуге;

2) Қазақстан Республикасы Конституциясы мен заңдарында азаматтарға көзделген құқықтар мен еркіндіктерді пайдалануға;
3) Функционалдық міндеттерді атқаруға байланысты қажетті ақпараттарды облыс, қала және аудан әкімдері аппараттарынан және басқармаға бағынысты мекемелерден сұратып алуға;
4) Өз құзыреті шегінде сыртқы ұйымдармен байланыс жасауға;
5) Жеке басын құрметтетуге, басшылардан және өзге лауазымды тұлғалар мен азаматтар тарапынан әділ де сыйластық қарым-қатынастың болуына;
6) Әлеуметтік және құқықтық жағынан қорғалуға;
7) Зейнетақы және әлеуметтік қамтамасыз етілуге;
8) Еңбек, денсаулық жағдайын қорғауға қауіпсіз және жоғарғы еңбек өнімділігіне қажетті еңбек шарты болуына.

3. Сәулеттік жобаларды дайындау мен мемлекеттік қызметтерді көрсету бөлімі жетекші маманының міндеттері

3.1. Жетекші маманның міндеттеріне:
1) Өз құзыреті шегінде басқарма бекіткен регламент және іс-әрекет етуші ережелер  аясында жұмыстар жүргізеді;
2) Бөлімнің іс-қағаз жұмыстарын жүргізу;
3) «Құрылыс және реконструкция (қайта жоспарлау, қайта жоспалау) жобаларына бастапқы материалдарды беру туралы» мемлекеттік стандарттардың мониторингін жүргізу, жаңа почталық кодтары QR кодтардың тақтайшаларын орналастыру туралы есептілік, «Мекенжай тіркелімі» ақпарат жүйесін жүргізу, жылжымайтын мүліктерді сәйкестендіру, мекенжай тіркелімі кодтары беру туралы тоқсан сайынғы есептілікті есепті тоқсанның келесі айдың 5 жұлдызына дейін мерзімінде әзірлеу; 

4) Аудандар мен қалалардың сәулет және қала құрылысы бөлімдеріне әдістемелік көмек көрсету және атқарылған жұмыстарының есебін жинау;
         5) Басқармаға тиісінше сала бойынша жеке және заңды тұлғалардан келіп түскен арыз, өтініштерін заң талабына сәйкес қарау;  
6) Басқарма басшысы мен бөлім басшысының басқа да тапсырмаларын орындайды;
7) Басқармада өтетін салалық мәжілістер бойынша ақпараттарын дайындау;
         8) Ақпараттық-коммуникациялық   технологиялар   және    ақпараттық қауіпсіздікті  қамтамасыз ету саласындағы біріңғай талаптардың, деректерді басқару жөніндегі талаптардың сақталуына қамтамасыз ету;
         9) Лауазымға жүктелген функцияларды орындау үшін қажетті арнайы білімдер: мемлекеттік тілді білу және компьютерде істей білу лазым.
4. Сәулеттік жобаларды дайындау мен мемлекеттік қызметтерді көрсету бөлімі жетекші маманының жауаптылығы
4.1. Жетеші маманы:

1) Функционалдық міндеттерді бұлжытпай орындауға.
2) Өз іс-әрекетіңіздің заңдылығына.
3) Лауазымдық міндеттерді сапалы және уақытылы орындауға.
4) Қазақстан Республикасының «Мемлекеттік қызмет туралы» Заңында белгiленген, мемлекеттiк қызметте болуға байланысты шектеулердi сақтамағаны үшiн тәртiптiк жазалар қолданылуы мүмкін. 

5) Қызметтік нұсқаулықты бұлжытпай орындауға жауапты. 

6) Қазақстан Республикасы Президенті Жарлықтарының, Үкімет актілерінің және облыс шешімдері мен өкімдерінің, әкімдік қаулыларының дер кезінде және толық орындалуын бақылайды.

7) Әдеп Кодексінің нормаларын бұзбауға, мемлекеттік қызметте болуына байланысты шектеулер мен заңнамалардың талаптарын орындауға.

